CELEX: 62011CN0007
Language: mt
Date: 2011-01-05 00:00:00
Title: Kawża C-7/11: Talba għal deċiżjoni preliminari mressqa mit-Tribunale di Palermo (l-Italja) fil- 5 ta’ Jannar 2011 — Proċeduri kriminali kontra Fabio Caronna

12.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 80/14
            
         Talba għal deċiżjoni preliminari mressqa mit-Tribunale di Palermo (l-Italja) fil-5 ta’ Jannar 2011 — Proċeduri kriminali kontra Fabio Caronna
   (Kawża C-7/11)
   2011/C 80/26
   Lingwa tal-kawża: it-Taljan
   
      Qorti tar-rinviju
   
   Tribunale di Palermo (l-Italja).
   
      Partijiet fil-kawża prinċipali
   
   Fabio Caronna.
   
      Domandi preliminari
   
   
               (1)
            
            
               L-Artikolu 77(2) tad-Direttiva 2001/83/KE tal-Parlament Ewropew u tal-Kunsill, tas-6 ta’ Novembru 2001, dwar il-kodiċi tal-Komunità li għandu x’jaqsam ma’ prodotti mediċinali għall-użu mill-bniedem (1) għandu jiġi interpretat li anki l-ispiżjara għandhom jiksbu l-awtorizzazzjoni għad-distribuzzjoni ta’ prodotti mediċinali bl-ingrossa, jew l-intenzjoni tal-leġiżlatur Komunitarju kienet dik li teżenta lill-ispiżjara milli jitolbu tali awtorizzazzjoni, kif tidher li tagħti x’tifhem is-sitta u tletin premessa ta’ din id-direttiva?
            
         
               (2)
            
            
               B’mod iktar ġenerali, kif għandha tiġi interpretata l-leġiżlazzjoni dwar l-awtorizzazzjoni għat-tqassim ta’ prodotti mediċinali skont l-Artikoli 76 sa 84 tad-Direttiva 2001/83/KE, b’mod partikolari għar-rekwiżiti meħtieġa sabiex l-ispiżjar (bħala persuna fiżika u mhux kumpannija), ikun jista’ jiddistribwixxi ukoll prodotti mediċinali bl-ingrossa, meta bħala spiżjar, huwa diġà awtorizzat mid-dritt nazzjonali li jbigħhom bl-imnut?
            
         
      (1)  ĠU Edizzjoni Speċjali bil-Malti, Kapitolu 13, Vol. 27, p. 69.